armvectores/hy_wikipedia_2023 huggingface dataset:
(384) Բուրդիգալա

(384) Բուրդիգալա (անգլ.՝ Burdigala), աստերոիդ աստերոիդների հիմնական գոտում։ Հայտնաբերվել է 1894 թվականի փետրվարի 11-ին Ֆեռնան Կուրտիի կողմից Բորդոյում։
Միջին հեռավորությունը Արեգակից կազմում է 2,65172 ա. մ., առավելագույնը մոտենում է 2,2595 ա. մ. հեռավորության վրա և հեռանում 3,044 ա. մ.։ Արեգակի շուրջ մեկ ամբողջական պտույտ է կատարում 1577,21 երկրային օրվա ընթացքում, իր ուղեծրով շարժվելով միջինում 0,228251 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,59° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(384) Բուրդիգալա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բանկինո

Բանկինո (ռուս.՝ Банкино), խուտոր Ռուսաստանի Բելգորոդի մարզի Վեյդելևսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կովերինսկի շրջան

Կովերինսկի շրջան (ռուս.՝ Ковернинский район), մունիցիպալ շրջան Ռուսաստանի Դաշնության Նիժնի Նովգորոդի մարզում։
Ստեղծվել է 1929 թվականին։ Վարչական կենտրոնը՝ Կովերինո։


== Աշխարհագրություն ==
Շրջանի տարածքի մակերեսը կազմում է 2340 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 19215 մարդ։ Բնակչության խտությունը կազմում էր 8,21 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Գուլյանկա (գյուղ, Կորոստենի շրջան)

Գուլյանկա (ուկրաիներեն՝ Гулянка), գյուղ Ուկրաինայի Ժիտոմիրի մարզի Կորոստենի շրջանում։ Հիմնադրվել է 1873 թվականին։
2001 թվականի տվյալներով Գուլյանկա գյուղում բնակվում էր 1 246 մարդ։ Բնակավայրը զբաղեցնում է 1786 կմ² տարածք։ Բնակչության խտությունը կազմում էր 697,65 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բրիթեն Դալթոն

Բրիթեն Դալթոն (անգլ.՝ Britain Dalton, դեկտեմբերի 12, 2001(2001-12-12), Կալիֆոռնիա, ԱՄՆ), ամերիկացի դեռահաս դերասան։


== Կյանք և կարիերա ==
Բրիթենը ներկայումս նկարահանվում է Ջեյմս Քեմերոնի «Ավատար» ֆիլմի սիքվելներում։


== Ֆիլմագրություն ==


=== Ֆիլմ ===


=== Հեռուստատեսություն ===


=== Տեսախաղեր ===


== Ծանոթագրություններ ==


== Արտաքին հղումներ ==
Պաշտոնական կայք Archived 2017-07-08 at the Wayback Machine.
Բրիթեն Դալթոն Internet Movie Database կայքում
Պաոլա դե Միքելի

Պաոլա դե Միքելի (իտալերեն՝ Paola De Micheli, սեպտեմբերի 1, 1973(1973-09-01), Պյաչենցա, Էմիլիա Ռոմանիա, Իտալիա), իտալացի քաղաքական գործիչ, ենթակառուցվածքների և տրանսպորտի նախարար (2019 թվականից)։


== Կենսագրություն ==
Պաոլա դե Միքելին ավարտել է Միլանի Սուրբ Սրտի Կաթոլիկ համալսարանը, որտեղ սովորել է քաղաքագիտություն։ Մասնագիտական գործունեությունն սկսել է Պյաչենցայի գյուղատնտեսության և սննդի կոոպերատիվ կոնսորցիումում։ 1999-2004 թվականներին եղել է Պոնտենուրեի կոմունալ խորհրդի պատգամավոր, 2007 թվականի հունիսից մինչև 2010 թվականի մարտը Պյաչենցայի վարչակազմում զբաղեցրել է տնտեսաֆինանսական և մարդկային ռեսուրսների գծով դատական ատենակալի պաշտոնը։
Երիտասարդ տարիքում եղել է Քրիստոնեադեմոկրատական կուսակցության անդամ (առաջին անգամ անդամավճար է վճարել 1990 թվականին), նրա լուծարումից հետո կուսակցական վերակազմավորմանը զուգընթաց անդամագրվել Է Իտալիայի ժողովրդական կուսակցությանը, ապա՝ Մարգարիտկային և վերջապես՝ Դեմոկրատական կուսակցությանը։ 2008 թվականին առաջին անգամ ընտրվել է Իտալիայի Պատգամավորների պալատում, 2009 թվականից, երբ Դեմոկրատական կուսակցության առաջնորդը Պիեռ Լուիջի Բերսանին էր, աշխատել է կուսակցության քարտուղարության տնտեսական բաժնում՝ ղեկավարելով փոքր և միջին ձեռնարկատիրության խնդիրները։ Ջանի Կուպերլոյի և Էնրիկո Լետայի քաղաքական դաշնակիցն է, 2018 թվականի սեպտեմբերից համագործակցել է Նիկոլա Դզինգարետիի հետ։
2013 թվականի ապրիլի 15-ին դարձել է Պատգամավորների պալատի 17-րդ գումարման Դեմոկրատական կուսակցության խմբակցության նախագահի առաջին տեղակալ, 2013 թվականի մայիսի 16-ին՝ նիստերի դահլիճի պատվիրակ։
2014 թվականի նոյեմբերի 10-ին Ռենցիի կառավարությունում նշանակվել է տնտեսության և ֆինանսների նախարարության կրտսեր պետքարտուղար Ջովաննի Լենինիի փոխարեն, որը պաշտոնից ազատվել էր 2014 թվականի սեպտեմբերի 30-ին՝ մագիստրատուրայի բարձրագույն խորհրդի նախագահի տեղակալ նշանակվելու պատճառով։
2016 թվականի դեկտեմբերի 29-ին՝ Ջենտիլոնիի կառավարության ձևավորման ժամանակ, պահպանել է նախկին պաշտոնը և զբաղեցրել այն մինչև 2018 թվականի հունիսի 1-ին կառավարության լիազորությունների ավարտը։
Հաջորդ տարի՝ 2019 թվականի փրայմերիզների ժամանակ, նա աջակցել է Նիկոլա Զինգարեթիին. հենց որ Զինգարեթին ընտրվել է քարտուղար, Դե Միկելը դարձել է Դեմոկրատական կուսակցության քարտուղարի նոր տեղակալի հավակնորդ։
2019 թվականի սեպտեմբերի 4-ին՝ Ջուզեպպե Կոնտեի երկրորդ կառավարության ձևավորման ժամանակ, նշանակվել է ենթակառուցվածքի և տրանսպորտի նախարար, իսկ սեպտեմբերի 5-ին նոր կաբինետը երդում է տվել։
2020 թվականի օգոստոսի 3-ին Ջենովայում՝ 2018 թվականին փլուզված Պոնտե Մորանդիի տեղում, մասնակցել է Սուրբ Գեորգիի կամրջի բացման արարողությանը։


== Ծանոթագրություններ ==


== Արտաքին հղումներ ==
«DE MICHELI Paola - PD» (իտալերեն)։ Camera dei deputati։ Վերցված է 2019-08-29 
«Biografia di Paola De Micheli» (իտալերեն)։ cinquantamila.it։ 2014-11-03։ Վերցված է 2019-08-29
(336) Լակադիրա

(336) Լակադիրա (անգլ.՝ Lacadiera), աստերոիդ աստերոիդների հիմնական գոտում։ Հայտնաբերվել է 1892 թվականի սեպտեմբերի 19-ին Օգյուստ Շարլուայի կողմից Նիցայում։
Միջին հեռավորությունը Արեգակից կազմում է 2,251327 ա. մ., առավելագույնը մոտենում է 2,0351 ա. մ. հեռավորության վրա և հեռանում 2,4675 ա. մ., իսկ Երկրի ուղեծրին Լակադիրա աստերոիդը նվազագույնը մոտենում է 1,0228 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1233,83 երկրային օրվա ընթացքում, իր ուղեծրով շարժվելով միջինում 0,291774 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,65° անկյուն։
Ըստ Տոլենի սպեկտրալ դասակարգման պատկանում է D դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(336) Լակադիրա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հյուսիսային Կորեայի դրոշ

Հյուսիսային Կորեայի դրոշը Հյուսիսային Կորեայի պետական խորհրդանիշերից է։ Այն սահմանված է Հյուսիսային Կորեայի Սահմանադրությամբ և դրոշի մասին օրենքով։ Կազմված է կարմիր, կապույտ, սպիտակ գույներից՝ լայնքի և երկայնքի 1։2 հարաբերակցությամբ։ Դրոշը ընդունվել է 1948 թ.-ի սեպտեմբերի 8-ին։
Յոկնեամ Իլիթ

Յոկնեամ Իլիթ, քաղաք Իսրայելում։
«Յոկնեամ-Իլիթ» անվանումը (Վերին Յոկնեամ) անվանումը քաղաքի պաշտոնական անվանումն է, որն օգտագործվում է պետական մակարդակով պաշտոնական վարչական և քարտեզագրական նպատակների համար։ Սակայն, Յոկնեամ-Իլիթի քաղաքապետարանը նախընտրում է չօգտագործել «Իլիթ» բառը (Վերին)`քաղաքի անվանումը հիշատակելիս, ինչը հարուցեց կրկնակի բողոքներ հարևան բնակավայրի (moshavim) Յոկնեամի (եբր.՝ יקנעם) բնակիչների կողմից, որոնցից Յոկնեամ Իլիթը առանձնացավ 1967 թվականին։
Յոկնեամ Իլիթը գտնվում է երկրի հյուսիսում։
Քաղաքը գտնվում է Հայֆայից հարավ-արևելք, Հայֆայից և Նազարեթ Իլիթից կես ժամ հեռավորության վրա, իսկ մեկուկես ժամ՝ Թել Ավիվից։ Յոկնեամ Իլիթի կողքին է գտնվում Յոկնեամ գաղութը։
Բնակչությունը՝ 21 383 մարդ (2015)։ XX դարի 90-ականների սկզբից ի վեր քաղաքի բնակչությունը կրկնապատկվել է՝ հիմնականում ԽՍՀՄ-ից և ԱՊՀ երկրներից հայրենադարձողների ներհոսքի պատճառով, ինչպես նաև՝ Հայֆայից և երկրի կենտրոնից շատ երիտասարդ ընտանիքների այստեղ բնակություն հաստատման շնորհիվ։
Քաղաքն ունի տեղեկատվական և կենսատեխնոլոգիական արդյունաբերական մեծ պարկ, որտեղ կա ավելի քան 100 ձեռնարկություն։ Այդ թվում՝ Մարվել, Մելանոքս, Սոլկոն։ Քաղաքում կան նաև Օսեմ և Սոլթամ ընկերությունների ձեռնարկություններ։


== Բնակչություն ==
Ըստ Իսրայելի վիճակագրության կենտրոնական բյուրոյի, բնակչությունը 2018 թվականի սկզբին կազմում էր 22 746 մարդ։


== Տեսարժան վայրեր ==
Քաղաքի արևելյան ծայրամասում գտնվում է Թել Յոկնեամի` հին Յոկնեամի ավերակները։


== Կլիմա ==
Յոկնեամ Իլիթում մթնոլորտային ճնշումը միջինը 650 միլիմետր է՝ Կարմել լեռան հարևանության պատճառով։ Ջերմաստիճանը նույնն է, ինչ Իսրայելական հովտի մյուս համայնքներում։ Ձմռանը նվազագույն ջերմաստիճանը սովորաբար տատանվում է 1-ից 7 °C (34-ից 45 °F)։ Ջերմաստիճանը կարող է իջնել 0 °C-ից ցածր (32 °F) ջերմաստիճան, երբ հյուսիսից ցուրտ քամի է գալիս։ Առավոտյան մառախուղը տարածվում է Յոկնեամի և ամբողջ Իսրայելական հովտում։
Յոկնեամ Իլիթի ամառները տաք և չոր են, առավելագույն ջերմաստիճանը հասնում է 32-ից 39 °C (90-ից 102 °F)։ Եղանակային տեսության կողմից գրանցված ամենաբարձր ջերմաստիճանը կազմել է 40.3 °C (104.5 °F), որը չափվել է 2010 թվականի օգոստոսի 7-ին, իսկ գրանցված ամենացածր ջերմաստիճանը 2013 թվականի դեկտեմբերի 15-ին կազմել է 0.3 °C (32.5 F)։
Մինչև 50 սմ ձյան շերտ գրանցվել է Յոկնեամ Իլիթ քաղաքում 1950, 1992, 1999 և 2000 թվականներին։
Վերջին տարիներին գրանցվել են անձրևներ. 2009-2010 թվականներին 552.9 մմ (միջինից 85%), 2010-2011 թվականներին՝ 486.9 մմ (միջինից 75%), 2011-2012 թվականներին՝ 575.8 մմ (միջինից 82%), 2012-2013 թվականներին՝ 668.1 մմ (միջինից 103%)։


== Քույր քաղաքներ ==
Յոկնեամ Իլիթի հետ քույր քաղաքներ են՝


== Պատկերասրահ ==


== Ծանոթագրություններ ==


== Արտաքին հղումներ ==
http://www.isracity.com/yokneam/yokneam.html
Սոբոլևկա (գյուղ, Լիպովեցի շրջան)

Անվան այլ կիրառումների համար տե՛ս՝ ՍոբոլևկաՍոբոլևկա (ուկրաիներեն՝ Соболівка), գյուղ Ուկրաինայի Վիննիցայի մարզի Լիպովեցի շրջանում։ Հիմնադրվել է 1645 թվականին։
2001 թվականի տվյալներով Սոբոլևկա գյուղում բնակվում էր 402 մարդ։ Բնակավայրը զբաղեցնում է 1339 կմ² տարածք։ Բնակչության խտությունը կազմում էր 300,22 մարդ/կմ²։

		
		


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վաղինակ Աբրահամյան

Վաղինակ Աբրահամյան (14 սեպտեմբերի, 1965, Ստեփանակերտ - 10 փետրվարի, 1993, Չլդրան, Մարտակերտի շրջան), հայ ազատամարտիկ, Արցախյան ազատամարտի մասնակից։


== Կենսագրություն ==
Վաղինակ Աբրահամյանը ծնվել է 1965 թ. սեպտեմբերի 14-ին Ստեփանակերտ քաղաքում։ Թիվ 1 դպրոցում ութամյա կրթություն ստանալուց հետո պրոֆտեխուսումնարանում ստացել է խառատի մասնագիտություն։ Զինվորական պարտադիր ծառայությունն անցել է Յակուտիայում։ Զորացրվելուց հետո որպես բանվոր աշխատանքի է անցել շինվարչությունում։
Արցախյան շարժման ժամանակ մասնակցել է միտինգներին, միաժամանակ՝ կամավորական ջոկատների կազմում մասնակցել Ստեփանակերտի ինքնապաշտպանությանը։ Պաշտպանության բանակի ստեղծման օրից ծառայության է անցել ԿՊՇ-ում, մասնակցել է Մարտակերտի շրջանի գյուղերի ազատագրմանը։ Զոհվել է 1993 թ. փետրվարի 10-ին Մարտակերտի շրջանի Չլդրան գյուղի ազատագրական մարտում։ Հետմահու պարգևատրվել է ՀՀ և ԼՂՀ «Արիության համար», Շուշիի ազատագրման համար և «Մայրական երախտագիտություն՝ Արցախի քաջորդիներին» մեդալներով։ Ամուսնացած չէր։ Հանգչում է Ստեփանակերտի քաղաքային գերեզմանատանը։


== Ծանոթագրություններ ==
Պրոտոկինա Գորա

Պրոտոկինա Գորա (ռուս.՝ Протокина Гора), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 26 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բալըքլի

Բալըքլի, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Գուդովկա (գյուղ, Խլևենսկի շրջան)

Գուդովկա (ռուս.՝ Гудовка), գյուղ Ռուսաստանի Լիպեցկի մարզի Խլևենսկի շրջանի կազմում։
Բնակչությունը 2009 թվականին գրանցված տվյալներով կազմում էր 365 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կաենլիկ (գյուղ, Իլիշևսկի շրջան)

Կաենլիկ (ռուս.՝ Каенлык, բաշկիրերեն՝ Ҡайынлыҡ), գյուղ Ռուսաստանի, Բաշկորտոստան հանրապետության Իլիշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 66 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բունիաթյան

Բունիաթյան, հայկական ազգանուն։


== Ազգանունը կրողներ ==
Արամ Բունիաթյան (1839), Երևանի չորրորդ քաղաքագլուխ։
Արամայիս Նիկողոսի Բունիաթյան (1895-1968), խմբագիր, կուսակցական գործիչ։
Գագիկ Կառլենի Բունիաթյան (ծնվ. 1969), մեդիա և պետական գործիչ։
Իսրայել Ավագի Բունիաթյան (1895-1970), դերասան։
Լ. Բունիաթյան (20-րդ դար), թղթակից։
Լևոն Միքայելի Բունիաթյան (1899-1972), նկարիչ։
Հրաչյա Խաչատուրի Բունիաթյան (1907-1981), կենսաքիմիկոս։
Հովսեփ Բունիաթյան (1820-ական թթ.-?), թղթակից։
Մենտոր Աբրահամի Բունիաթյան (1888-1969), տնտեսագետ։
Նիկողայոս Բունիաթյան (1878-1943), ճարտարապետ։
Սմբատ Բունիաթյան (ծնվ. 1965), արձակագիր։
Վարդան Գևորգի Բունիաթյան (1888-1960), կոմպոզիտոր։
Օրի Բունիաթյան (1895-1970), դերասան։


== Տես նաև ==
Բունիաթյանց
Բունիկյան
Բունոյան


== Ծանոթագրություններ ==
Հերքելիություն

Հերքելիություն կամ ֆալսիֆիկացման սկզբունք (լատ.՝ fallere - խաբել, falsification - այստեղ՝ կեղծության հաստատում), հերքման սկզբունք, գիտության մեթոդաբանության մեջ՝ գիտական տեսությունների արժեքը որոշելու համար Կառլ Պոպպերի առաջադրած չափանիշը, ըստ որի՝ տեսությունը (տեսական դրույթը) իրական, փաստական բովանդակություն ունի, եթե հնարավոր է գտնել այն հերքող փորձնական փաստեր։ Այլ կերպ՝ իսկապես գիտական, այսինքն՝ փորձնական տեսությունը հերքելի (ֆալսիֆիկացնելի) է։
Յուրաքանչյուր հերքում ստիպում է վերաձևակերպել տվյալ տեսությունը (տեսական դրույթը), նորանոր սահմանափակումներ դնել, աոաջադրել նոր հիպոթեզեր։ Ֆալսիֆիկացման սկզբունքի տեսակետից՝ գիտական հայտնագործության ընթացքը և առհասարակ գիտության զարգացումը ներկայանում են ոչ թե որպես փորձնական տվյալների ընդհանրացում (ինդուկտիվ ընթացք), այլ տեսական մտածողության կողմից առաջադրվող և «Փորձի քննադատությանը» ներկայացվող համարձակ հիպոթեզերի հաջորդափոխություն։ Տեսության փորձնական հիմնավորման հարցում ֆալսիֆիկացման սկզբունքը հակադրվում է վերիֆիկացման սկզբունքին։ Ըստ ֆալսիֆիկացման սկզբունքի՝ հաստատող օրինակները պետք է հաշվի առնվեն միայն այն դեպքում, եթե դրանց հակառակ փաստերը միանշանակ կերպով կհերքեին տվյալ տեսությունը։ Ուստի ֆալսիֆիկացման սկզբունքը մերժում է «միշտ ճշմարիտ» տեսությունները, որոնք չեն կարող անել եզակի դեպքերի միանշանակ կանխատեսություններ, բայց post factum հաստատվում են որևէ փաստի թե՝ առկայությամբ և թե՝ բացակայությամբ (օրինակ, Ֆրոյդի տեսությունը չի կարող կանխատեսել մարդու որևէ կոնկրետ արարք, բայց պատրաստ է հետին թվով բացատրելու տվյալ արարքը կատարելը կամ չկատարելը)։
Վերիֆիկացման սկզբունքի նման, ֆալսիֆիկացման սկզբունքը քննությունից հանում է փիլիսոփայության («մետաֆիզիկայի») և նույնիսկ տեսական բնագիտության ընդհանրական դրույթները։ Ֆալսիֆիկացումը կարող է լինել փորձնական բնագիտության միայն մի մասնավոր եղանակ, բայց ոչ ընդհանուր մեթոդաբանական սկզբունք։


== Գրականություն ==
Поппер К․, Логика и рост научного знания, пер․ с англ․, М․, 1983․
Կոնցի (գյուղ, Ռուդնյանսկի շրջան)

Անվան այլ կիրառումների համար տե՛ս՝ ԿոնցիԿոնցի (ռուս.՝ Концы), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 94 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տագամլիկսկոե

Տագամլիկսկոե (ուկրաիներեն՝ Тагамлицьке), ավան Ուկրաինայի Պոլտավայի մարզի Կառլովկայի շրջանում։
2001 թվականի տվյալներով Տագամլիկսկոե ավանում բնակվում էր 397 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
(5713) 1982 FF3

(5713) 1982 FF3, աստերոիդ աստերոիդների հիմնական գոտում։ Հայտնաբերվել է 1982 թվականի մարտի 21-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,214805 ա. մ., առավելագույնը մոտենում է 1,9492 ա. մ. հեռավորության վրա և հեռանում 2,4804 ա. մ.։ Արեգակի շուրջ մեկ ամբողջական պտույտ է կատարում 1203,93 երկրային օրվա ընթացքում, իր ուղեծրով շարժվելով միջինում 0,29902 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,64° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5713) 1982 FF3 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կուրուրուպու

Կուրուրուպու  (պորտ.՝  Cururupu), համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում։ Մունիցիպալիտետ Մարանիան նահանգի հյուսիսային մարզում։ Մտնում է Լիտորալ Օսիդենտալ Մարանենսիի գավառի կազմի մեջ։ Բնակչությունը կազմում է 40 029 մարդ՝ 2006 թվականի տվյալներով։ Գրավում է 935,586 կմ2 տարածք։ Բնակչության խտությունը՝ 42,8 մարդ/կմ²։


== Պատմություն ==
Քաղաքը հիմնադրվել է 1841 թվականին հոկտեմբերի 3-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 36.006.060,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 969,26 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,623 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Սեդրակ Գրիգորյան

Անվան այլ կիրառումների համար տե՛ս՝ Սեդրակ Գրիգորյան (այլ կիրառումներ)Սեդրակ Խաչատուրի Գրիգորյան (նոյեմբերի 6, 1970(1970-11-06), Արաքս, Հոկտեմբերյանի շրջան, Հայկական ԽՍՀ, ԽՍՀՄ - հունիսի 13, 1994(1994-06-13), Հորադիզ, Ֆիզուլիի շրջան, Ադրբեջան), հայ ազատամարտիկ Արմավիրի տարածաշրջանից։


== Կենսագրություն ==
Սեդրակ Գրիգորյանը ծնվել է 1970 թվականի նոյեմբերի 6-ին Արմավիրի շրջանի Արաքս ավանում։ 1988 թվականին ավարտել է Արաքսի միջնակարգ դպրոցը, ընդունվել Երևանի պոլիտեխնիկական ինստիտուտ։ 1993 թվականին 4-րդ կուրսից կամավոր մեկնել է Արցախ, մարտնչել Հորադիզում, Գորիսում։ Առաջին անգամ վիրավորվել է Լաչինում։ Վերջին մարտը Գրիգորյանի համար եղել է Հորադիզում, որտեղ 1994 թվականի հունիսի 14-ին ահեղ մարտերի ժամանակ զոհվել է ականի պայթյունից։ Նրա աճյունը ամփոփվել է Սարդարապատի հուշահամալիրի մերձակա զոհված մարտիկների պանթեոնում։
Ս. Խ. Գրիգորյանն ամուսնացած չէր։


== Աղբյուրներ ==
Ռ. Սահակյան, Գիրք վշտի և հպարտության
Պորշուր (գյուղ, Գրախովսկի շրջան)

Անվան այլ կիրառումների համար տե՛ս՝ ՊորշուրՊորշուր (ռուս.՝ Поршур), գյուղ Ռուսաստանի Ուդմուրթական հանրապետության Գրախովսկի շրջանի կազմում։
Բնակչությունը 2003 թվականին գրանցված տվյալներով կազմում էր 195 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զոլտան Տիլդի

Զոլտան Տիլդի  (հունգ.՝ Tildy Zoltán, նոյեմբերի 18, 1889(1889-11-18), Lučenec, Բանսկա Բիստրիցկա շրջան, Սլովակիա - օգոստոսի 3, 1961(1961-08-03), Բուդապեշտ, Հունգարական Ժողովրդական Հանրապետություն), հունգարացի ազդեցիկ առաջնորդ, ով հետպատերազմյան շրջանում, նախքան դրածո կոմունիստների կողմից իշխանության գրավումը, 1945-1946 թվականներին եղել է Հունգարիայի վարչապետ, 1946-1948 թվականներին՝ նախագահ։


== Կենսագրություն ==
Զոլտան Տիլդին ծնվել է Լոչոնցում (այժմ Լուչենեց, Սլովակիա) Ավստրո-հունգարական կայսրության հունգարացի տեղական կառավարման մարմինների պաշտոնյայի ընտանիքում։ Սովորել է Պապա քաղաքի բարեփոխված Աստվածաբանական ակադեմիայում՝ ստանալով աստվածաբանության աստիճան, այնուհետև մեկ տարի սովորել է Իռլանդիայի Բելֆաստ ակադեմիական քոլեջում։ 1921 թվականից եղել է Հունգարիայի բարեփոխված եկեղեցու առաջնորդ, խմբագրել է եկեղեցու Keresztény Család (Քրիստոնեական ընտանիք) օրաթերթը, ինչպես նաև այլ պարբերականներ։ 1929 թվականին Տիլդին հունգարացի հայտնի այլ քաղաքական գործիչների,այդ թվում նաև Ֆերենց Նադիի հետ, միացել է Անկախ փոքր հողատերերի կուսակցությանը (FKgP) և շուտով դարձել կուսակցության գործադիր փոխնախագահը։
1916 թվականին ամուսնացել է Էլիզաբեթ Գենիշի (1896-1985) հետ, ունեցել են երեք երեխա՝ Զոլտան Տիլդի կրտսեր (1917-1994), Էլիզաբեթ Տիլդի (1918-2012), Լացլո Տիլդի (1921-1983)։


== Քաղաքական գործունեություն ==
1933 թվականին Տիլդին ընտրվել է Հունգարիայի խորհրդարանի պատգամավոր, 1936 և 1939 թվականներին վերընտրվել է։ Նա ճնշում է գործադրել Միկլոշ Հորթիի կառավարության վրա՝ դուրս գալու Երկրորդ համաշխարհային պատերազմից։ Երբ գերմանացիները գրավեցին Հունգարիան, Տիլդին ստիված էր անցնել ընդհատակ։ Երբ Խորհրդային միությունը Հունգարիան ազատագրեց գերմանացիներից, Տիլդին դարձավ  Անկախ փոքր հողատերերի կուսակցության առաջնորդ։ 1945 թվականի նոյեմբերի 15-ից մինչև 1946 թվականի փետրվարի 1-ը զբաղեցրել է Հունգարիայի վարչապետի պաշտոնը, այնուհետև ընտրվել Հունգարիայի նախագահ։ 1945 թվականի դեկտեմբերի 7-ից 1946 թվականի փետրվարի 2-ը եղել է Ազգային բարձրագույն խորհրդի նախկին պաշտոնյա անդամ։
Մինչև 1948 թվականի հուլիսի 31-ը եղել է Հունգարիայի Հանրապետության առաջին նախագահը, երբ նա հարկադրված հրաժարական տվեց այն բանից հետո, երբ փեսային մեղադրանքներ առաջադրեցին և ձերբակալեցին կոռուպցիայի համար։ Տիլդին մինչև 1956 թվականի մայիսի 1-ը Բուդապեշտում եղել է տնային կալանքի տակ։ 1956 թվականի Հունգարական հեղափոխության ժամանակ Տիլդին նշանակվել է կոալիցիոն կառավարության պետնախարարի պաշտոնում։ Հեղափոխության ճնշումից հետո ձերբակալվել է։ 1958 թվականի հունիսի 5-ին Գերագույն դատարանը Իմրե Նադիի և համախոհների դատավարության ժամանակ Տիլդիին դատապարտել է վեց տարվա ազատազրկման։ Սակայն 1959 թվականի ապրիլին անհատական համաներմամբ ազատ է արձակվել  (հիվանդության պատճառով)։ Մահացել է 1961 թվականի օգոստոսի 4-ին Բուդապեշտում։


== Արտաքին հղումներ ==
Föglein Gizella: Az államfő "intézménye" 1944 és 1949 között
Haas György: A kisgazda államminiszter
Sulinet
Նապաստակ (համաստեղություն)

Անվան այլ կիրառումների համար տե՛ս՝ ՆապաստակներՆապաստակ (լատ.՝ Lepus), համաստեղություն երկնքի հարավային կիսագնդում։ Զբաղեցնում է 290,3 քառակուսի աստիճան տարածք, պարունակում է 72 աստղ և տեսանելի է անզեն աչքով։ Նկատվում է Ռուսաստանի կենտրոնական և հարավային շրջաններում։ Դեկտեմբերին լավագույն տեսանելիության ժամանակն է։


== Պատմություն ==

Հին համաստեղության, սակայն կայուն դիցաբանական կապերի չեն հայտնաբերվել։ Երբեմն համարվում է Օրիոնի որսը, բայց դա ոչ այլ ինչ է, քան փորձ է բացատրել համաստեղության սերտ դիրքորոշումը երկնքում։ Ներառված է Կլավդիոս Պտղոմեոսի «Ալմագեստ» աստղային երկնքի տեղեկատուի մեջ։


== Ուշագրավ օբյեկտներ ==
Արնեբ (α Lep) — ամենապայծառ աստղը այս համաստեղությունում
ζ Նապաստակ (ζ Lep) — աստղ անսովոր ջերմ փոշե սկավառակով
''HD 33142'' — աստղ, որի վրա 2011 թվականին հայտնաբերեցին մոլորակ
''R Նապաստակ'' — մեկը ամենահայտնի կարմիր աստղերից երկնքում
''T Նապաստակ'' — աստղ, որը ընդարձակվում և սեղմվում է 368 օրվա ընթացքում
''М79'' — գնդաձև կուտակում
''IC 418'' — փոքր մոլորակաձև միգամածություն


== Հետաքրքիր փաստեր ==
Ըստ չինական ավանդական համակարգի, այս վայրում են գտնվում չորս չինական համաստեղությունները։


== Ծանոթագրություններ ==


== Հղումներ ==
WIKISKY.ORG: Նապաստակ
Աստրոմիֆ. Նապաստակ Archived 2010-11-20 at the Wayback Machine.
Լևոն Հարությունի Պետրոսյան

Անվան այլ կիրառումների համար տե՛ս՝ Լևոն Պետրոսյան (այլ կիրառումներ)Լևոն Հարությունի Պետրոսյան (1912, օգոստոսի 1, Դաշբուրուն, Սուրմալուի գավառ - 1990, մայիսի 24, Մոսկվա), հրթիռային սարքաշինության տեխնիկայի բնագավառի ճարտարագետ։


== Կենսագրություն ==
1937 թվականին ավարտել է ՄԲՏՈՒ։ 1939-1963 թվականներին աշխատել է Մոսկվայի ավտոնորգման գործարանին կից ռազմական պաշտպանության ձեռնարկությունում՝ որպես գլխավոր տեխնոլոգ, գլխավոր ճարտարագետ, 1964-1987 թվականներին՝ Մոսկվայի ավտոմատիկայի և սարքաշինության ԳԱՄ-ի գլխավոր ճարտարագետ։


== Գիտական աշխատանքներ ==
Հիմնական աշխատանքները վերաբերում են հրթիռատիեզերական համալիրների կառավարմանը և ինքնաշխատ համակարգերի ստեղծմանը, տիեզերական ծառայություների ոլորտում դրանց մրցունակության բարձրացմանը։


== Կոչումներ, մրցանակներ ==
Լենինյան մրցանակ, 1976
ԽՍՀՄ Նախարարների խորհրդի մրցանակ, 1982
Լենինի շքանշան, 1957


== Ծանոթագրություններ ==
Մարտինցի (այլ կիրառումներ)

Մարտինցի, կարող է վերաբերել՝

Մարտինցի - գյուղ Սերբիայի Հանրապետության Սրեմսկի օկրուգում
Մարտինցի - գյուղ Ուկրաինայի Սումիի մարզի Լեբեդինի շրջանում
Աթիյան

Աթիյան, լեռ Հայկական լեռնաշխարհում, Աջարա-Իմերեթյան լեռնահամակարգում, Ճորոխ գետի աջակողմյան վտակ Իմերխեվիի միջին հոսանքի շրջանում։ Անտառապատ է։


== Ծանոթագրություններ ==
Անդոկե

Անդոկե, Կոլումբիայի հնդկական լեզուներից մեկը։ Տարածված է հարավային մասերում, Ամասոնայի նահանգում։ Ըստ Ethnologue աղբյուրի, խոսացողների թիվը կազմում է մոտավորապես 370 մարդ, նրանցից 50-ը՝ մոնոլինգներ են։ Ըստ 2000 թվականի վիճակագրական տվյալների 610 օգտագործողների։ 80%-ից ավելի շատ մարդիկ ազատ օգտագործում են իսպաներենը։


== Ծանոթագրություններ ==
Կիռիմյաե

Կիռիմյաե (էստ․՝ Kirimäe), գյուղ Էստոնիայի Լյաենեմաա նահանգի Տաեբլա շրջանում։
2011 թվականի տվյալներով գյուղում բնակվում էր 117 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Յոզեֆ Վենգլոշ

Յոզեֆ Վենգլոշ (սլովակ.՝ Jozef Vengloš, փետրվարի 18, 1936(1936-02-18), Ռուժոմբերոկ, Ժիլինայի շրջան - հունվարի 26, 2021(2021-01-26), Բրատիսլավա, Սլովակիա),  չեխ ֆուտբոլիստ, Չեխոսլովակիայի և Սլովակիայի ֆուտբոլի հավաքականների մարզիչ։ Նա գլխավորել է ութ ազգային առաջնությունների և հինգ ազգային հավաքականների ակումբներ՝ Ավստրալիա, Չեխոսլովակիա, Մալազիա, Սլովակիա և Օման։ Նա պաշտպանել է դոկտորական դիսերտացիան մարզական ոլորտում, մասնագիտացել է նաև հոգեբանության ոլորտում։ Նա մի քանի անգամ դասախոսել է աշխարհի FIFA-ի ակադեմիաներում։


== Կենսագրություն ==
1954 թվականից մինչև 1966 թվականները եղել է Բրատիսլավայի «Սլովան» ֆուտբոլային ակումբի պաշտպան, թիմի ավագ և միաժամանակ հանդես է եկել ազգային հավաքականում։ Հեպատիտի պատճառով թողել է մարզական կարիերան և տեղափոխվել Ավստրալիա, որտեղ էլ սկսել է մարզչական կարիերա։ Սկզբում  գլխավորել է Նոր Հարավային Ուելս նահանգի ակումբը, ապա այդ երկրի ազգային հավաքականը։ Հետագայում վերադարձել է Չեխոսլովակիա և գլխավորել երիտասարդական հավաքականը։
1973 թվականին նա նշանակվել Բրատիսլավայի «Սլովան» ֆուտբոլային ակումբի մարզիչ։ Թիմի ղեկին երեք տարվա ընթացքում  նա երկու անգամ նվաճել է  ազգային առաջնության գավաթը։ 1973-1978 թվականներին զուգահեռ նա եղել է Չեխոսլովակիայի ազգային հավաքականի մարզչի օգնականը։ Նրա թիմը 1976 թվականի Եվրոպայի առաջնության կիսաեզրափակչում հաղթեց Հոլանդիային, իսկ եզրափակչում՝ Գերմանիային։
1978 թվականին գլխավորել է Չեխոսլովակիայի ազգային հավաքականը։ 1980 թվականին նրա թիմը հասել է  Եվրոպայի առաջնության եզրափակիչ, որտեղ ԳԴՀ-ի հավաքականին տանուլ է տվել։
1983-1984 թվականներին Վենգլոշը  մարզել է Լիսաբոնի «Սպորտինգը», ապա տեղափոխվել Մալայզիա և երեք տարի մարզել տեղի ակումբներից մեկը և ազգային հավաքականը։ 1988 թվականին նա կրկին գլխավորել Չեխոսլովակիայի ազգային հավաքականը և դուրս բերել թիմին 1990 թվականի աշխարհի գավաթի խաղարկության քառորդ եզրափակիչ։
Ազգային հավաքականից հետո նա գլխավորել է անգլիական «Ասթոն Վիլլան»՝ դառնալով անգլիական ֆուտբոլի բարձրագույն դիվիզիոնի ակումբը գլխավորող առաջին արտասահմանցի ու ոչ իռլանդացի մարզիչը։
1991-1993 թվականներին Վենգլոշը մարզել է թուրքական «Ֆեներբախչեն»։
1993 թվականին նա դարձել է Սլովակիայի ազգային հավաքականի առաջին մարզիչը։ 1995-1997 թվականներին նա մարզել է Օմանի ազգային հավաքականը։
1998 թվականի հուլիսի 17-ին Վենգլոշը նշանակվել է Գլազգոյի «Սելթիկի» գլխավոր մարզիչ։ Մարզչական կարիերայի ավարտից հետո նա մնացել է ակումբում և զբաղվել տեխնիկական խորհրդատվությամբ։
2002 թվականի մրցաշրջանում Վենգլոշը ղեկավարել է ճապոնական Ջեֆ Յունաթդ Իտիխարա Տիբա ակումբը։ Դրանից հետո նա ավարտել է իր մարզչական կարիերան։


== Ծանոթագրություններ ==


== Արտաքին հղումներ ==
Jozef Vengloš management career statistics
Jozef Vengloš
Յուրչենկովո (այլ կիրառումներ)

Յուրչենկովո, կարող է վերաբերել՝

Յուրչենկովո - գյուղ, Ուկրաինայի Խարկովի մարզի Չուգուևի շրջանում
Յուրչենկովո - գյուղ, Ուկրաինայի Խարկովի մարզի Վոլչանսկի շրջանում
Մոլդովերեն

Մոլդովերենը (ինքնանվանումը՝ Limba moldovenească)՝ Հնդեվրոպական լեզվաընտանիքի բալկանա-ռոմանական լեզվախմբի լեզու է։


== Ծանոթագրություններ ==


== Արտաքին հղումներ ==
Soviet Union and the creation of Moldovan language Archived 2012-03-31 at the Wayback Machine.
Translation of Russian loans and irregularities of the spoken language in the Republic of Moldova Archived 2009-03-06 at the Wayback Machine. by Eleonora Rusnac, President, Association of Professional Translators of Moldova.
Ethnologue report for Moldova
Academy of Sciences of Moldova Archived 2017-10-11 at the Wayback Machine.
Conference presentation by Tamara Cărăuş, about identity issues in Moldova Archived 2006-02-12 at the Wayback Machine.
Հավայան տոստ

Հավայան տոստ (գերմ.՝ Hawaii-Toast), բոված հացի կտոր խոզապուխտով, արքայախնձորով և պանրով, գերմանական խոհանոցի ուտեստ։ Պատրաստելու համար բոված հացին քսում են կարագ, վրա դնում խոզապուխտ (երբեմն երշիկ), այնուհետև պահածոյացված արքայախնձոր, ապա մի կտոր հալած պանիր։ Թխելուց հետո զարդարում են կոկտեյլային բալով։
Նույն ձևով պատրաստում են նաև հավայան պիցցան։ Առաջին անգամ հավայան տոստը հայտնվել է 1955 թվականին առաջին գերմանական հեռուստատեսային գլխավոր խոհարար Կլեմենս Վիլմենրոդի հեռուստահաղորդման ժամանակ, ինչով արտացոլեց գերմանացիների հետաքրքրվածությունը տարասովոր երկրների նկատմամբ։ Հետպատերազմյան տարիներին նման ուտեստ հայտնվեց և ԳԴՀ-ում. այն կոչվում էր «կարլսբադյան» և պատրաստվում էր առանց արքայախնձորի, բայց լոլիկի մածուկով։

		
		
		


== Ծանոթագրություններ ==


== Գրականություն ==
Նատալյա Շինկարյովա, Նադեժդա Բոնդարենկո, Հավայան տոստ,  Խոհարարական հանրագիտարան (Кулинарная энциклопедия), հ. 5 (խմբ. Օլգա Իվենսկայա), «Litres», 2017։


== Արտաքին հղումներ ==
Bild.de. Հավայան տոստի ստեղծումը ՀՏ-հաղորդման եթերում(գերմ.)
Մուպիրյոլ

Մուպիրյոլ  (ռուս.՝ Мупыръёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վերին Դվոյնիկ գետի վրա։ Գետի երկարությունը կազմում է 11 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000074833
Կոդը ըստ հիդրոլոգիական հետազոտության (ՌԴ) — 103007483
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Մաքիագոդենա

Մաքիագոդենա  (իտալերեն՝ Macchiagodena), կոմունա Իտալիայում, գտնվում է Մոլիզե մարզում՝ Իզերնիա գավառում։
Բնակչությունը կազմում է 1961 մարդ (2005 թվականի տվյալներով), բնակչության խտությունը կազմում է 58 մարդ/կմ²։ Զբաղեցնում է 34 կմ² մակերես։ Փոստային ինդեքս՝ 86096, հեռախոսային կոդ՝ +39 0865։ 
Բնակավայրի հովանավորն ՝ սուրբ Սան Նիկոլան։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոսահամար։ 0865 810131
Էլեկտրոնային հասցե։ info@comune.macchiagodena.is.it
Գլխավոր կայք։ http://www.comune.macchiagodena.is.it/


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Դուգլինդիզա

Դուգլինդիզա (այժմ կոպվում է՝ ադրբ.՝ Düylündizə - Դույլունդիզա), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Որդուարի շրջանում։


== Ծանոթագրություններ ==
Պատրաիկոս

Պատրաիկոս, Պատրական ծովածոց, վաղ Պատրասական ծովածոց (հուն․՝ Πατραϊκός Κόλπος),  Իոնական ծովի խորը ծովածոց։


== Աշխարհագրություն ==
Ծովածոցը գտնվում է հունական Պելեպոնես թերակղզու հյուսիսարևմտյան ափի և Էտոլիա և Ակարնանիա մայրցամաքային Հունաստանի հարավային ափի միջև։ Արևելքում՝  Ռիո-Անտիրիո կամրջից ոչ հեռու, նեղ նեղուցով կապված է Կորինֆյան ծովածոցի հետ։ Ծովածոցի երկարությունը 40-50 կմ է, լայնությունը՝ 10-20 կմ, ջրատարածության մակերեսը՝ շուրջ 350 կմ²։ Ծովածոցի հարավարևելյան ափին է գտնվում մեծ քաղաք ու նավահանգիստ Պատրասը, իսկ հյուսիսային ափին՝ քաղաք-նավահանգիստ Մեսոլոնգիոնը։ Ծովածոցը ողջ տարին չի սառչում։ Ջրանկման մակարդակը չի անցնում 40-60 սանտիմետրը։


== Տնտեսություն ==
Ծովածոցում զարգացած է նավագնացությունը։


== Պատմություն ==
1571 թվականին ծովածոցում տեղի է ունեցել պատմության ծովային ամենամեծ մենամարտերից մեկը — Լեպանտոյի ծովամարտը։ 1772 թվականին ռուսական նավատորմի Առաջին արշիպելագյան արշավի ժամանակ ծովածոցում տեղի է ունեցել ճակատամարտ ռուսական և թուրքական նավատորմերի միջև, որն ավարտվել է ռուս նավաստիների հաղթանակով։


== Ծանոթագրություններ ==
(1928) Սումմա

(1928) Սումմա (անգլ.՝ Summa), աստերոիդ աստերոիդների հիմնական գոտում։ Հայտնաբերվել է 1938 թվականի սեպտեմբերի 21-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 2,477328 ա. մ., առավելագույնը մոտենում է 1,9799 ա. մ. հեռավորության վրա և հեռանում 2,9747 ա. մ.։ Արեգակի շուրջ մեկ ամբողջական պտույտ է կատարում 1424,21 երկրային օրվա ընթացքում, իր ուղեծրով շարժվելով միջինում 0,252772 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,57° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1928) Սումմա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դ (այլ կիրառումներ)

Դ, կարող է վերաբերել՝

Դ - հայկական այբուբենի չորրորդ տառը
Դ (գետ) - գետ ԱՄՆ-ի Օրեգոն նահանգում
Անուշ Նագգաշյան

Անուշ Հրանդի Նագգաշյան (նոյեմբերի 22, 1961(1961-11-22), Գազա, Պաղեստին), հայ բանաստեղծուհի, բանասիրական գիտությունների թեկնածու (1995)։


== Կենսագրություն ==
1967 թվականին հրեա-արաբական պատերազմից հետո ընտանիքի հետ տեղափոխվել է Երուսաղեմ։ Ավարտել է Երուսաղեմի Սրբոց թարգմանչաց երկրորդական վարժարանը (1979), ԵՊՀ-ն (1984)։ 1985 թվականին մեկնել է Անգլիա, հետևել «Փիթմընզ քոլեջի» անգլերենի և թատերարվեստի դասընթացներին։ 1995 թվականին ԵՊՀ-ում «Ֆրիկի կյանքը և ստեղծագործությունը» թեմայով պաշտպանել է գիտական ատենախոսություն։ 1995-2007 թվականներին Երուսաղեմի Սրբոց թարգմանչաց վարժարանում դասավանդել է հայոց լեզու, գրականություն, գրաբար, հայոց պատմություն և մատենագիտություն, եղել է մշակութային միջոցառումների պատասխանատուն։ Եղել է Եկեղեցիների համաշխարհային խորհրդի խորհրդական (1991-1998)։ 2015 թվականից «Ծանօթանանք հայ Երուսաղէմին» հաղորդաշարի հեղինակն ու հաղորդավարն է։
Լույս է ընծայել «Սիրոյս տաք շունչէն» (1993), «Գիշերային պատարագ» (1994), «Անձրեւոտ սէր» (1998), «Եթե յանկարծ տեսնես իրեն…» (2003), «Հատընտիր» (2004), «Փոքրիկ աղջիկը... Մեծ երազով» (2009), «Ես հայ եմ» (2013) ժողովածուները։ 2013 թվականին լույս է տեսել անգլերեն թարգմանությամբ բանաստեղծությունների գիրքը՝ Love & Torment, 2016 թվականին՝ «Այդ սերմը ես էի» գիրքը, 2011-2013 թվականներին՝ «Անդրադարձ ամսաթերթը»։


== Պարգևներ, մրցանակներ և կոչումներ ==
ՀԳՄ ոսկե մեդալի (2004)։
Հայաստանի վարչապետի հուշամեդալ
Մովսես Խորենացու մեդալ
«Բնության և հասարակության մասին գիտությունների» միջազգային ակադեմիայի պատվավոր դոկտոր


== Ծանոթագրություններ ==


== Արտաքին հղումներ ==
Անուշ Նագգաշյան
«Ժամանակ»։ www.jamanak.com։ Վերցված է 2019-03-19 
Մերոնք-Անուշ Նագաշյան
…ԵՒ ԱՉՔԵՐՍ, ՍԻՐՏՍ, ՀՈԳԻՍ
Նախըշենց Յուշերնէն (ԱՆՄՈՌՈՒԿՆԵՐ - Պատմ. 1) Անուշ Նագգաշեան
Բրատց

«Բրատց» (անգլ.՝ Bratz, ամբողջական անվանումը անգլ.՝ Bratz: The Movie) կինոֆիլմ, Շոն Մակնամերի կատակերգությունը։ Ֆիլմի համառոտ կարգախոսը՝ «Out of the box»: Պրեմիերան կայացել է 2007 թվականի օգոստոսի 3-ին։


== Սյուժե ==
Այս պատմությունը 4 դեռահաս աղջիկների մասին է, որոնք եկել են քոլեջ և բախվել են այն հանգամանքի հետ, որ տնօրենի աղջիկը մշակել էր համակարգ, որտեղ բոլորը ընկերություն են անում խմբերով։ Սաշան գնում է չիրլիդինգի, Խլոյան՝ ֆուտբոլի, Ջեյդը հետաքրքրվում է քիմիայով, իսկ Յասմինը իրեն միայնակ չզգալու համար գրանցվում է քոլեջի թերթում։ Այսպիսով նրանք դադարում են միմյանց հետ շփվել։ Բայց երկու տարի հետո միանում են։ Ընկերուհիները որոշում են մասնակցել գեղեցկության մրցույթի, որտեղ, որպես կանոն, հաղթում է Մերեդիտը (նույն ինքը տնօրենի աղջիկը)։ Աղջիկները պատրաստում են հուզիչ համար, բայց Մերեդիտը շանտաժ է անում Յասմինին, ըստ շանտաժի, եթե նրանք հանդես գան այդ համարով, կպատմի ճշմարտությունը բոլոր ընկերուհիների մասին (օրինակ՝ երբ Խլոյի մայրը աշխատում էր իրենց տանը, կորում էին ինչ-որ առարկաներ։ Կամ այն մասին, որ Ջեյդը ծնողներից թաքուն հագնվում էր նորաձև)։ Յասմինը ընկերուհիներին ասում է, որ չի ցանկանում մասնակցել նորաձևության մրցույթում և այն մասին, որ իրենց միանալը սխալ էր։ Աղջիկները դա ընդունում են որպես դավաճանություն և կռվում են։ Բայց հետո որոշում են քննարկել, թե ինչը ստիպեց Յասմինին միանգամից այդպիսի որոշում կայացնել։ Յասմինը պատմում է նրանց Մերեդիտի շանտաժի մասին, և ընկերուհիները կրկին հաշտվում են։ Դեռահասները մասնակցում են մրցույթին ու հաղթում են։


== Դերերում ==


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
«Բրատց»(անգլ.) ֆիլմը Internet Movie Database կայքում
«Բրատց» Archived 2008-02-25 at the Wayback Machine. — ֆիլմի օֆիցիալ կայքը
(2807) Կառլ Մարքս

(2807) Կառլ Մարքս (անգլ.՝ Karl Marx), աստերոիդ աստերոիդների հիմնական գոտում։ Հայտնաբերվել է 1969 թվականի հոկտեմբերի 15-ին Լյուդմիլա Չեռնիխի կողմից Նաուչնիում։ Անվանումն սըացել է ի պատիվ գիտական կոմունիզմի հիմնադիր գերմանացի փիլիսոփա Կառլ Մարքսի։
Միջին հեռավորությունը Արեգակից կազմում է 2,795176 ա. մ., առավելագույնը մոտենում է 2,292 ա. մ. հեռավորության վրա և հեռանում 3,2984 ա. մ.։ Արեգակի շուրջ մեկ ամբողջական պտույտ է կատարում 1706,92 երկրային օրվա ընթացքում, իր ուղեծրով շարժվելով միջինում 0,210907 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,88° անկյուն։
Կառլ Մարքս աստերոիդը պատկանում է Դորայի աստերոիդների ընտանիքին, որը տեղաբաշխված է հիմնական աստերոիդների գոտում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2807) Կառլ Մարքս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պրեմիյո

Պրեմիյո (ֆր.՝ Prémillieu) կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Օտվիլ Լոնես կանտոնի կազմի մեջ։ Կոմունայի օկրուգը Բելլեն է։
Կոմունայի կոդը՝ 01311։


== Աշխարհագրություն ==

Կոմունան Փարիզ քաղաքից գտնվում է 420 կմ հարավ-արևելք, դեպի արևելք՝ Լիոն քաղաք, 60 կմ է և 50 կմ հարավ-արևելք Բուրկ ան Բրեսից։
Կոմունայի տարածքի մեծ մասը ծածկված է անտառներով։


== Կլիմա ==
Կլիման ցամաքային է՝ ցուրտ ձմեռներով և տաք ամառներով։ Անձրևներ լինում են հիմնականում ամռանը։


== Բնակչություն ==
Կոմունայի բնակչությունը 2010 թվականին կազմել է 36 մարդ։


== Քաղաքապետեր ==


== Տնտեսություն ==
2010 թվականին աշխատունակ տարիքի (15-64 տարեկան) ունեցող 16 մարդկանցից 15-ը տնտեսապես ակտիվ են եղել, միայն 1 մարդ է պասիվ եղել (ակտիվության ցուցանիշը՝ 93,8% է, 1999 թվականին՝ 62,5%)։ 15 ակտիվ բնակիչներից աշխատել են 14-ը (6 տղամարդ, 8 կին), գործազուրկ է եղել 1 տղամարդ։ 1 պասիվը եղել է աշակերտ կամ ուսանող։


== Ծանոթագրություններ ==


== Արտաքին հղումներ ==
«Премильё» (ֆրանսերեն)։ Ֆրանսիայի վիճակագրության և տնտեսագիտության ազգային ինստիտուտ։ Վերցված է 2014-05-12 
«Премильё» (ֆրանսերեն)։ cassini.ehess.fr։ Վերցված է 2014-05-12
Ֆուտբոլի Իսպանիայի Սուպերգավաթ 2018

Ֆուտբոլի Իսպանիայի Սուպերգավաթ 2018 (իսպ.՝ Supercopa de España de Fútbol 2018), Իսպանիայի սուպերգավաթի 33-րդ խաղարկումն է, որն անցկացվել է 2018 թ. օգոստոսի 12-ին Մարոկկոյի Տանժեր քաղաքի Stade Ibn Batouta մարզադաշտում, որտեղ միմյանց դեմ մրցում էին առաջնության 2017/18 մրցաշրջանի հաղթող և գավաթակիր Բարսելոնան և գավաթի եզրափակիչ հանդիպման մասնակից Սևիլյան։
Սուպերգավաթը իր պատմության ընթացքում 13-րդ անգամ կարողացավ նվաճել Բարսելոնան։
Իսպանական ֆուտբոլի պատմության մեջ առաջին անգամ օգտագործվեց Մրցավարների տեսաօգնության համակարգը (VAR), որի շնորհիվ հաշվվեց Պաբլո Սարաբիայի խփած գոլը։


== Խաղ ==


== Ծանոթագրություններ ==


== Հղումներ ==
Հաշվետվություն soccerway.com կայքում
Չերնեչոսլոբոդսկի գյուղական խորհուրդ

Չերնեչոսլոբոդսկի գյուղական խորհուրդ (ուկրաիներեն՝ Чернечослобідська сільська рада), Ուկրաինայի Սումիի մարզի Բուրինսկի շրջանում։
2001 թվականի տվյալներով Չերնեչոսլոբոդսկի գյուղական խորհուրդխորհրդում բնակվում էր 1702 մարդ։ Խորհրդում կա 2 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Քյունտիպեկ

Քյունտիպեկ, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Նիլ Դաջեն

Նիլ Դաջեն (անգլ.՝  Neil Dudgeon, հունվարի 2, 1961(1961-01-02), Դոնկաստեր, Հարավային Յորքշիր, Յորքշիր և Համբեր, Անգլիա, Միացյալ Թագավորություն), բրիտանացի դերասան։


== Կենսագրություն ==
Նիլ Դաջենը ծնվել են 1961 թվականի հունվարի 2-ին Դոնկաստերում (Անգլիա)։ Նա դեռ դպրոցական հասակում ցուցաբերում էր դերասանական տաղանդը, այդ իսկ պատճառով գնաց Բրիստոլի համալսարանում դրամատիկական արվեստ սովորելու (1979-1982)։ Նրա դեբյուտային դերասանական խաղը եղել է «Սրեք ձեր ականջները» ֆիլմում կատարած ոստիկանի դերը։ Նա նաև հայտնվել է ռոմանտիկ «Բրիդջիթ Ջոնս։ Բանականության եզրին» ֆիլմում, որտեղ խաղացել է տաքսիստի դեր։
Նիլը նկարահանվել է բազմասերիանոց «Աղետ» և «London's Burning» սերիալներում։ 1994 թվականի նա հայտնվել է խուզարկու Սփենսի դերում «Our Boy» սերիալում, խուզարկու Կոստելոյի դերում «Հետախույզ Ջեք Ֆրոսթ» սերիալի մեկ սերիայում և այլն։
2010 թվականին Դաջենը հայտնվել է ITV - ով ցուցադրվող «Զուտ անգլիական սպանություններ» քրեական դրամայի «Գիյոմի թուրը» սերիայում։ Այդ սերիայում Նիլը ցուցադրվում է ավագ տեսուչ Թոմ Բարնաբիի հորեղբոր տղայի դերում, ում դերը խաղացել է Ջոն Նեթլզը։ Ջոն Նեթլզի մասնկցությամբ վերջին սերիայից հետո, որը ցուցադրվել է 2011 թվականին, Դաջենը որակավորվել է որպես ավագ օպերլիազոր, այդ ձևով նա դարձավ սերալի գլխավոր հերոսը։


== Անձնական կյանք ==
Դաջենը ամուսնացած է Մերի Փիթի հետը, ով հանդիսանում է BBC Radio - յի պրոդյուսերը։ Նրանք ունեն երկու երեխա։


== Ֆիլմագրություն ==


== Ծանոթագրություններ ==
Նովոբիկինո

Նովոբիկինո (ռուս.՝ Новобиккино, բաշկիրերեն՝ Яңы Биккенә), գյուղ Ռուսաստանի Բաշկորտոստան հանրապետության Չեկմագուշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 249 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գրյունվալդ (Մյունխեն)

Գրյունվալդ (գերմ.՝ Grünwald, բավ․՝ Greawoid), կոմունա Գերմանիայում, Բավարիա երկրամասում։
Ենթարկվում է Վերին Բավարիա վարչական շրջանին։ Գտնվում է Մյունխեն շրջանում։ Բնակչությունը կազմում է 11057 մարդ (2010 թվականի դեկտեմբերի 31-ի տվյալներով)։ Տարածքը 7,63 կմ² է։ Պաշտոնական կոդը՝ 09 1 84 122։


== Ծանոթագրություններ ==


== Արտաքին հղումներ ==
Պաշտոնական կայք
Ֆահրատ

Ֆահրատ նաև Ֆեյրատի (իսկական անուն ազգանունը՝ Խաչատուր Գևորգյան, 1867, Դիրաքլար (ներկայումս՝ Կառնուտ) - 1921, Ալեքսանդրապոլ), հայ աշուղ, ով երեք տարեկան հասակում կուրացել է։
Մանուկ հասակում ծնողները Խաչատուր Գևորգյանին հանձնել են աշուղ Ֆիզահու խնամքին, ով նրան սովորեցրել է սազ և ջութակ նվագել։ 1884 թվականին նշանավոր աշուղներ Ջիվանին, Զահրին և Ջամալին նրան շնորհել են վարպետի կոչում՝ տալով Ֆեյրատի մականունը։
Հորինել է հերոսապատման թեմայով ասքեր, գրել է երգեր Րաֆֆու, Խաչատուր Աբովյանի, Ծերենցի, Մուրացանի գրվածքների հիման վրա։ Ստեղծագործել է հայերեն և թուրքերեն, սակայն թուրքերեն երգերը չեն պահպանվել և մոռացվել են։ Գրել է մաքուր գրական հայերենով՝ համեմված իր ժամանակի կենդանի լեզվի բառ ու բանով։
Ֆահրատը համարվում է Ալեքսանդրապոլի աշուղների վերջին նշանավոր ներկայացուցիչը։


== Գրականություն ==
«Երգիչ Ֆահրատի ողբերն ու հառաչները», Ալեքսանդրապոլ, 1906


== Արտաքին հղումներ ==
Ֆահրատ
Մարի-Էմանուել Բայոն

Մարի-Էմանուել Բայոն (ֆր.՝ Marie-Emmanuelle Bayon), նաև Մարի-Էմանուել Բայոն-Լուի (Marie-Emmanuelle Bayon-Louis, հունիսի 6, 1745(1745-06-06), Marcei, Q3123097? - մարտի 29, 1825(1825-03-29), Aubevoye, Էր), ֆրանսիացի երգչուհի, դաշնակահարուհի և կոմպոզիտոր։


== Կենսագրություն և գործունեություն ==
Մարի-Էմանուել Բայոնը ծնվել է 1746 թվականի օգոստոսի 30-ին կամ 31-ին Մարսի կոմունայում (Օրն վարչություն)։ Նրա ծագման, երիտասարդ տարիների և կրթության մասին քիչ բան է հայտնի։ 1760-ական թվականների վերջին նա արդեն հայտնի էր Փարիզի արտիստական շրջանակներում և այցելում էր, մասնավորապես, Մադամ Ժանլիսի հայտնի սրահը, որտեղ հանդես էր գալիս որպես դաշնակահարուհի։
1769 թվականին հրատարակվել են նրա վեց սոնատները կլավեսինի կամ դաշնամուրի համար։ Այս ժամանակահատվածում նա նաև կլավեր էր սովորեցնում Անժելիկ Դիդրոյին՝ Դենիս Դիդրոյի դստերը։ 1770 թվականին Մարի-Էմանուելն ամուսնացել է ճարտարապետ Վիկտոր Լուիի հետ։ Կարճ ժամանակ անց ամուսինները տեղափոխվել են Բորդո, որտեղ Լուի-Վիկտորը նախագծել և կառուցել է թատրոնի շենքը։ 1774 թվականին նրանք ունեցել են աղջիկ՝ Մարի-Էլեն Վիկտուարը։ 1780 թվականին ընտանիքը վերադարձել է Փարիզ։
Ամուսնական զույգի հետագա կյանքի մասին քիչ տեղեկատվություն է պահպանվել. հնարավոր է, որ նրանք հեռացել են Փարիզից Ֆրանսիական հեղափոխության ժամանակ։ Լուի Վիկտորը մահացել է 1800 թվականին Փարիզում, Մարի-Էմանուելը մահացել է 1825 թվականի մարտի 19-ին Օբուվայում։
Մարի-Էմանուել Բայոնի ամենահայտնի ստեղծագործությունը «Մամխի ծաղիկը» կատակերգական օպերան է (ֆր.՝ Fleur d’Épine), որի պրեմիերան կայացել է 1776 թվականի օգոստոսի 22-ին Փարիզի իտալական թատրոնում։ Նրա չհրապարակված ստեղծագործությունները չեն պահպանվել. դրանց թվում էին այլ կատակերգական օպերաներ, կամերային երաժշտություն և «Սուրբ Պետրոսի տոն» դիվերտիսմենտը (ֆր.՝ La fête de Saint Pierre): Մարի-Էմանուել Բայոնին է վերագրվում Ֆրանսիայում դաշնամուրի հանրահռչակումը։


== Նշումներ ==


== Ծանոթագրություններ ==


== Գրականություն ==
Deborah Hayes Marie-Emmanuelle Bayon, Later Madame Louis, and Music in Late Eighteenth-Century France // College Music Symposium. — 1990. — Т. 30. — № 1. — P. 14—33.
Mary F. McVicker Marie Emmanuelle Bayon // Women composers of classical music: 369 biographies from 1550 into the 20th century. — McFarland & Company, 2011. — P. 43—44. — ISBN 978-0-7864-4397-0


== Արտաքին հղումներ ==
Claudia Schweitzer։ «Bayon, Baillon, Marie-Emmanuelle, verh. Louis»։ Europäische Instrumentalistinnen des 18. und 19. Jahrhunderts (գերմաներեն)
Անիտա Սիմոնչինի

Անիտա Սիմոնչինի (ծնված 1999-ի ապրիլի 14-ին, Մոնտեջիարդինո, Սան Մարինո), սանմարինացի երգչուհի է, ով The Peppermints խմբի հետ ներկայացրել է Սան Մարինոն Մանկական Եվրատեսիլ 2014 երգի մրցույթում։ Նա Միկելե Պերնիոլայի հետ Սան Մարինոն ներկայացնելու է նաև Եվրատեսիլ 2015 երգի մրցույթում։


== Կյանքը և կարիերան ==
2014 թվականի սեպտեմբերին հայտարատվեց, որ The Peppermints խումբը ներկայացնելու է Սան Մարինոն Մալթայում կայանալիք Մանկական Եվրատեսիլ 2014 երգի մրցույթում "Breaking My Heart" (Իմ սիրտը կոտրելով) երգով։ Նրանք հանդես եկան 3-րդը և զբաղեցրեցին 15-րդ տեղը՝ հավաքելով 21 միավոր։
Սանմարինական հեռարձակող SMRTV-ին 2014 թվականի նոյեմբերի 27-ին հայտնեց, որ երկիրը Եվրատեսիլ 2015 երգի մրցույթում ներկայացնելու են Անիտա Սիմոնչինին և Միկելե Պերնիոլան։
Չնայած որ Անիտան առանց խմբի է ներկայանալու Վիեննայում, նա իր խմբի մյուս անդամների հետ հայտարարել է, որ նրանք պատրաստվում են շարունակել համագործակցությունը միմյանց հետ։


== Ծանոթագրություններ ==
Չոռնի Յառի շրջան

Չոռնի Յառի շրջան (ռուս.՝ Черноярский муниципальный район), մունիցիպալ շրջան Ռուսաստանի Դաշնության Աստրախանի մարզում։
Ստեղծվել է 1928 թվականին։ Վարչական կենտրոնը՝ Չոռնի Յառ։


== Աշխարհագրություն ==
Շրջանի տարածքի մակերեսը կազմում է 4200 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 20362 մարդ։ Բնակչության խտությունը կազմում էր 4,85 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)